CELEX: 62020CN0338
Language: fi
Date: 2020-07-22 00:00:00
Title: Asia C-338/20: Ennakkoratkaisupyyntö, jonka Sąd Rejonowy dla Łodzi-Śródmieścia w Łodzi (Puola) on esittänyt 22.7.2020 – Prokuratura Rejonowa Łódź-Bałuty v. D.P.

18.1.2021   
            
            
               FI
            
            
               Euroopan unionin virallinen lehti
            
            
               C 19/15
            
         
      Ennakkoratkaisupyyntö, jonka Sąd Rejonowy dla Łodzi-Śródmieścia w Łodzi (Puola) on esittänyt 22.7.2020 – Prokuratura Rejonowa Łódź-Bałuty v. D.P.
      (Asia C-338/20)
      (2021/C 19/19)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Rejonowy dla Łodzi-Śródmieścia w Łodzi
      
         Pääasian asianosaiset
      
      
         Kantaja: Prokuratura Rejonowa Łódź-Bałuty
      
         Vastaaja: D.P.
      
         Ennakkoratkaisukysymys
      
      Voiko toimeenpanovaltion viranomainen kieltäytyä säännösten, joilla puitepäätöksen 2005/214/YOS (1) 20 artiklan 3 kohta saatetaan osaksi kansallista oikeutta, nojalla panemasta toimeen taloudellisen seuraamuksen määräämispäätöstä sillä perusteella, että oikeutta oikeudenmukaiseen oikeudenkäyntiin on loukattu, jos kyseinen päätös on toimitettu seuraamuksen saaneelle ilman, että päätöstä on käännetty kielelle, jota vastaanottaja ymmärtää?
      
         (1)  Vastavuoroisen tunnustamisen periaatteen soveltamisesta taloudellisiin seuraamuksiin 24.2.2005 tehty neuvoston puitepäätös 2005/214/YOS (EUVL 2005, L 76, s. 16).